Publication: Magyar Közlöny
Issue: MK-2010-152 (Year: 2010, Number: 152)
Era: contemporary
Section: alkalmazható-e vagy sem. [6/1998. (III. 11.) AB határozat, ABH 1998, 91.]
Paragraph Index: 240

alkalmazható-e vagy sem. [6/1998. (III. 11.) AB határozat, ABH 1998, 91.] Az Abtv. 42. §-a alapján a megsemmisített rendelkezés az Alkotmánybíróság határozatának közzététele napján veszti hatályát. Az Abtv. 43. § (4) bekezdése lehetõséget ad arra, hogy az Alkotmánybíróság kimondja az alkotmányellenes szabály konkrét ügyben való alkalmazhatóságának tilalmát, ha a jogbiztonság, vagy az eljárást kezdeményezõ különösen fontos érdeke azt indokolja. Ezért az alkotmányellenes rendelkezés megsemmisítésével egyidejûleg az Alkotmánybíróság úgy rendelkezett, hogy az alkotmányellenesnek ítélt szabályozás a Budapesti XVIII. és XIX. Kerületi Bíróságon folyamatban levõ 2.P.XVIII.21.729/2009/9., illetve 2.P.XVIII.22.209/2009/3. számú ügyekben nem alkalmazható. A közszolgáltató a megsemmisítést követõen kizárólag a Hgt. 26. § (2)–(3) bekezdésében [valamint a jelen ügyben az Ör. 32. § (8) bekezdésében] rögzített eljárás szerint – az elévülési idõn belül – kezdeményezheti a díjhátralék adók módjára behajtását az önkormányzat jegyzõjénél, erre elegendõ idõ áll rendelkezésére.

Source: https://magyarkozlony.hu/hivatalos-lapok/3cba6d4e7b339790619cf5fdef5603f49945b7f6/dokumentumok/1b94e0bba873316c6b42f508b1dcd33cfc29456a/letoltes